
	[bookmark: _Hlk224898596]1․ Նախագծի 2-րդ կետի համաձայն՝ նախագծի առաջին կետով սահմանված ծրագրի շրջանակներում ներմուծվող և հավելվածով սահմանված ցանկում ներկայացված լիզինգով ձեռքբերվող ապրանքների (ցանկի 1-ին կետի) ներմուծման ժամանակ մաքսատուրքից ազատման արտոնություն տրամադրվում է 2025 թվականի դեկտեմբերի 18-ի № 2512 727 լիզինգի գլխավոր պայմանագրով սահմանված «ԱԿԲԱ ԼԻԶԻՆԳ» ՎԿ փակ բաժնետիրական ընկերությանը (այսուհետ՝ Լիզինգատու կազմակերպություն)՝ պայմանով, որ ապրանքները ներմուծելուց հետո հանձնվելու են «ՍԱՐԳՍՅԱՆ ՍԱՄՎԵԼ ԾԵՐՈՒՆԻ» անհատ ձեռնարկատիրոջը ներդրումային ծրագրի իրականացման համար։
Միաժամանակ՝ Եվրասիական տնտեսական միության մաքսային օրենսգրքի (այսուհետ՝ Օրենսգիրք) 126-րդ հոդվածի 1-ին կետի 1-ին ենթակետի համաձայն՝ պայմանականորեն բաց թողնված են համարվում «ներքին սպառման համար բացթողում» մաքսային ընթացակարգով ձևակերպվող այն ապրանքները, որոնց դեպքում կիրառվել են ներմուծման մաքսատուրքերի, հարկերի վճարման համար սահմանված արտոնություններ, որոնք զուգակցված են այդ ապրանքների օգտագործման և (կամ) տնօրինման հետ կապված սահմանափակումներով։ Նույն հոդվածի 2-րդ կետի 1-ին պարբերության համաձայն` նույն հոդվածի 1-ին կետի 1-ին ենթակետում նշված՝ պայմանականորեն բաց թողնված ապրանքների առնչությամբ պետք է պահպանվեն ներմուծման մաքսատուրքերի, հարկերի վճարման արտոնությունների տրամադրման նպատակներն ու պայմանները, ինչպես նաև այդպիսի արտոնությունների կիրառման հետ կապված այդ ապրանքների օգտագործման և (կամ) տնօրինման մասով սահմանափակումները: Օրենսգրքի 84-րդ հոդվածի 3-րդ կետի համաձայն՝ հայտարարատուն, անդամ պետությունների օրենսդրությանը համապատասխան, պատասխանատվություն է կրում նույն հոդվածի 2-րդ կետով նախատեսված պարտականությունները չկատարելու համար (այդ թվում՝ մաքսային ընթացակարգի համաձայն ապրանքների օգտագործման պայմանների պահպանման մասով):
Հաշվի առնելով վերոնշյալը և այն հանգամանքը, որ Նախագծով ներկայացված պայմանների դեպքում որպես հայտարարատու հանդես է գալու լիզինգատու կազմակերպությունը, հայտնում ենք, որ Օրենսգրքի 126-րդ հոդվածի 2-րդ կետի համաձայն՝ լիզինգատու կազմակերպության նկատմամբ կկիրառվեն ներմուծված ապրանքների տնօրինման, տիրապետման և օգտագործման հետ կապված սահմանափակումները, հետևաբար՝ լիզինգի պայմանագրով ձեռքբերված ապրանքների համար արտոնությունը լիզինգատու կազմակերպությանը տրամադրելու պարագայում վերջինիս կողմից պետք է պահպանվեն օրենսդրությամբ սահմանված պահանջները, որոնց նկատմամբ մաքսային մարմիններն իրականացնում են մաքսային հսկողություն: Նշված նորմերին, ըստ էության, Նախագծով սահմանվող դրույթները կհակասեն: Միաժամանակ, տվյալ դեպքում ՀՀ կառավարության 17․09․2015թ․ N 1118-Ն որոշմամբ հաստատված կարգի 22-ից 24-րդ կետերով նախատեսված մոնիթորինգը, ինչպես նաև հետբացթողումային հսկողությունը կիրականացվի լիզինգատուի նկատմամբ, ինչը մեր կարծիքով չի բխում իրականացվող ներդրումային ծրագրերի բովանդակությունից: 
Միաժամանակ, Օրենսգրքի 83-րդ հոդվածի 1-ին կետի 1-ին, 2-րդ և 3-րդ պարբերությունների համաձայն՝ որպես մաքսային ընթացակարգերով ձևակերպվող ապրանքների հայտարարատու կարող է հանդես գալ անդամ պետության անձը՝
1) որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով,
2) որի անունից և (կամ) որի հանձնարարությամբ կնքվել է 1-ին ենթակետի մեջ նշված գործարքը,
3) որն ունի ապրանքների տիրապետման, օգտագործման և (կամ) տնօրինման իրավունք, եթե ապրանքները Միության մաքսային սահմանով տեղափոխվում են այն գործարքի շրջանակներից դուրս, որի կողմերից մեկն օտարերկրյա անձ է:
Հաշվի առնելով նշվածը հայտնում ենք, որ ապրանքների ներմուծման ժամանակ դրանց տնօրինման, տիրապետման և օգտագործման պայմանը չի հանդիսանում պարտադիր պայման և վերոգրյալ 1-ին և 2-րդ կետերի համաձայն՝ ապրանքների հայտարարատու կարող է հանդես գալ անդամ պետության այն անձը, որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով կամ որի անունից և (կամ) որի հանձնարարությամբ կնքվել է նշված գործարքը: Նշված նորմերից հետևում է, որ անկախ սեփականության իրավունքից ներդրումային ծրագիր իրականացնող կազմակերպությունը կարող է հանդես գալ որպես ներմուծվող ապրանքների հայտարարատու վերոնշյալ պայմաններին բավարարելու դեպքում:
2․ Հայտին կից ներկայացված և Նախագծի հավելվածով հաստատվող ապրանքների ցանկում նշված ապրանքների վերաբերյալ տեղեկությունները բավարար չեն ըստ Եվրասիական տնտեսական միության արտաքին տնտեսական գործունեության ապրանքային անվանացանկի` 10 նիշի մակարդակով դասակարգման ճշգրտության վերաբերյալ դիրքորոշում տրամադրելու համար։ 
Միաժամանակ հայտնում ենք, որ անհատ ձեռնարկատեր Սամվել Սարգսյանը (ՀՎՀՀ՝ 47850577, գրանցված 18.09.2025թ․) գործում է հարկման ընդհանուր համակարգում, ըստ ներկայացրած վերջին՝ 2026թ. հունիս ամսվա եկամտային հարկի և սոցիալական վճարի ամսական հաշվարկի ունի 4 հարկման բազա ունեցող վարձու աշխատողներ: Ընկերության 2025 թվականի հարկման բազա ունեցող վարձու աշխատողների միջին ամսական թվաքանակը կազմել է 4։ Ընկերության կողմից նախագծին կից ներկայացված փաստաթղթերում 2025թ․ մասով լրացված տեղեկատվությունը համընկնում է հարկային մարմնի տեղեկատվական բազայում առկա տվյալների հետ։
«ԱԿԲԱ ԼԻԶԻՆԳ» ՎԿ փակ բաժնետիրական ընկերությունը (ՀՎՀՀ 02567702, գրանցված 23.04.2003թ․) գործում է հարկման ընդհանուր համակարգում, ըստ ներկայացրած վերջին՝ 2026թ․ հունիս ամսվա եկամտային հարկի և սոցիալական վճարի ամսական հաշվարկի ունի 52 հարկման բազա ունեցող վարձու աշխատողներ:
Հայտնում ենք նաև, որ 14.07.2026թ․ դրությամբ անհատ ձեռնարկատեր Սամվել Սարգսյանն ունի հարկային մարմնի կողմից վերահսկվող եկամուտների գծով ժամկետանց պարտավորություն, իսկ 16․07․2026թ․ դրությամբ մաքսային վճարների գծով պարտավորություններ առկա չեն։ «ԱԿԲԱ ԼԻԶԻՆԳ» ՎԿ փակ բաժնետիրական ընկերությունը 14.07.2026թ․ դրությամբ չունի հարկային մարմնի կողմից վերահսկվող եկամուտների գծով ժամկետանց պարտավորություն, իսկ 17․07․2026թ․ դրությամբ մաքսային վճարների գծով պարտավորություններ առկա չեն։
3․ Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշմամբ հաստատված հավելվածի Ձև N 4-ի ծանոթագրությունների 3-րդ մասի համաձայն՝ մաքսային մարմինների կողմից արտոնության կիրառման համար ապրանքների նույնականացման նպատակով պարտադիր է նույն ձևի 2-րդ, 3-րդ, 4-րդ, 5-րդ և 6-րդ սյունակներում նշված տեղեկությունների համապատասխանությունը ներմուծված ապրանքի վերաբերյալ տեղեկություններին, իսկ մնացած սյունակներում նշված տեղեկություններից կարող են շեղվել ներմուծված ապրանքի վերաբերյալ տեղեկությունները:
Միաժամանակ, ներմուծման մաքսատուրքից ազատման արտոնություն նախատեսող՝ կառավարության որոշումներով հաստատվող ապրանքների ցանկերի 3-րդ և 4-րդ սյունակներում որոշ դեպքերում տրվում են նկարագրեր, որոնք ապրանքների ներմուծման ժամանակ մաքսային գործառնությունների համար հիմք հանդիսացող փաստաթղթերում բացակայում են, ինչը կարող է գործնականում արտոնությունների կիրառման ժամանակ հանգեցնել տարընկալումների։ Հաշվի առնելով նշվածը, առաջարկում ենք խնդրո առարկա դեպքերում ապրանքների ցանկի 3-րդ և 4-րդ սյունակներում արտացոլել մաքսային գործառնությունների համար հիմք հանդիսացող փաստաթղթերին համապատասխան նկարագրեր՝ ապահովելով նաև արտոնության կիրառման համար ԱՏԳ ԱԱ ծածկագրերին համապատասխանությունը, իսկ արտոնության կիրառման տեսանկյունից նշանակություն չունեցող նկարագրերը ապրանքների ցանկերում չնախատեսել։
	Ընդունվել է։



















 





















































Ընդունվել է։





Ընդունվել է ի գիտություն։







Ընդունվել է։ 0-ական տեղեկանքը կցվում է։








Ընդունվել է ի գիտություն։












	3․ ՀՀ արդարադատության նախարարություն
	17-07-2026թ․

	
	N /27.4.2/37985-2026

	1․ Դիտողություններ և առաջարկություններ չկան։

	Ընդունվել է։



